Regsaksie teen Volksrust-naamsverandering beplan | Maroela Media
AfriForum se regspan is besig met voorbereidings om ŉ hofaansoek teen die Dr. Pixley ka Isaka Seme- plaaslike munisipaliteit te bring om dokumente insake die voorgestelde naamsverandering van Volksrust te bekom.
Die burgerregte-groep sal die hooggeregshof nader om die munisipaliteit te dwing om die dokumente beskikbaar te stel, wat AfriForum reeds in Julie vanjaar ingevolge die Wet op die Bevordering van Toegang tot Inligting (PAIA) versoek het.
AfriForum het op 27 Julie 2015 formele regsbesware en ŉ petisie met sowat 3 000 handtekeninge teen die voorgestelde naamsversverandering van Volksrust na Elangwane, en Amersfoort na Zwelethu by die munisipaliteit ingedien.
AfriForum het ook inligting van ŉ vertroulike bron ontvang dat die proses vir die naamsverandering nie korrek gevolg is nie, wat die gronde vir dié aansoek versterk.
AfriForum het die volgende dokumente in hul PAIA-aansoek versoek: die munisipale raad se voorstelle oor die voorgestelde naamsverandering; agendas van die munisipale raadsvergadering oor die voorgestelde naamsverandering en besluite wat geneem is; notules van die munisipale raad se vergaderings oor die voorgestelde naamsverandering en die munisipale raad se naamsveranderingsbeleid.
Volgens AfriForum het die munisipaliteit ondanks dié PAIA-aansoek tot dusver steeds nie gereageer nie. “AfriForum het op 14 Oktober 2015 ŉ interne appèl op die munisipaliteit beteken, wat hulle verplig om die dokumentasie binne 30 dae aan AfriForum beskikbaar te stel, sodat daar bepaal kan word of die korrekte prosedures tydens die naamsveranderingsproses gevolg is,” het Hein Gonzales, AfriForum se provinsiale koördineerder vir Mpumalanga, gesê.
AfriForum meen dat die naamsveranderingsproses bloot ŉ stemwerwingsveldtog vir volgende jaar se verkiesing is.
“Regerings- en munisipale amptenare sal egter persoonlik aanspreeklik gehou word vir alle verkwiste uitgawes wat tydens die proses aangegaan is.”
Daar is geld om die plekke se name te verander wat geld mors is plaas gebruik hulle daai geld vir dienslewering
En die belasting betalers bly hoes en hoes vir vrugtelose uitgawes a g v astrantheid wat hulle nog duur te staan gaan kom.
Dit is tyd dat belastingbetalers soos die Studente in opstand kom en dryf die verdomde geldverkwisters uit die Distrik uit.
Ek stem Manie. Gatvol vir die klomp.
Goeie werk Afriforum. Leer die opdrifsels maniere.
Aangesien oningeligde ongeletterdes nie weet wat buite hul grense aangaan nie kan iemand hul miskien daarop wys dat naamsverandering nie vir dommes is nie. In Wallis verskyn Walliese name reg langs Britse name en niemand neem aanstoot nie. Bygese dis ontwikkelde mense. Hong Kong het ontafhanklikheid van Brittanje gekry sonder noemenswaardige ontwrigting vir hul inwoners. Het inwoners van Suid Afrika niks meer geleer as om op een beentjie, eers die een dan die ander, te dans en te skree nie. Los ons plekname want dis nou n gekrap waar dit nie jeu nie.
Ai, die sprinkaan kan maar net nie die mier los nie. Begin jou eie dorp dan noem jy dit net wat jy wil.
Hulle is besig om my van Samaritaan tot Leviet te druk.